В самото Търговище ТКЗС е основано на 22 септември 1953 година и е наречено „Двадесет и трети септември“ в чест на Септемврийското въстание от 1923 година. Първоначално в него се включват около 25 души, повечето членове на Комунистическата партия. С масиран натиск, включващ често заплахи за различни рестрикции за преселилите се в градовете близки на хората, към 1956 година почти всички собственици на земи са принудени да станат членове на ТКЗС.